
Parlamentul României

Camera Deputaţilor

	Comisia pentru transporturi şi infrastructură


       Bucureşti, 19 septembrie 2017
       Nr. 4c-26/121/2017
BIROUL PERMANENT
AL CAMEREI DEPUTAŢILOR


Vă înaintăm, alăturat, raportul asupra proiectului de Lege pentru ratificarea Protocolului referitor la amendarea art.50 (a) al Convenţiei privind Aviaţia Civilă Internaţională şi a Protocolului referitor la amendarea art.56 al Convenţiei privind Aviaţia Civilă Internaţională, încheiate şi semnate la Montreal la 6 octombrie 2016 , transmis Comisiei pentru transporturi și infrastructură pentru dezbatere şi avizare pe fond, cu adresa nr. PLx.271/2017 din 1 septembrie 2017.

PREŞEDINTE,

Lucian Nicolae Bode

Parlamentul României

Camera Deputaţilor
Comisia pentru transporturi şi infrastructură
        Bucureşti, 19 septembrie 2017
         Nr. 4c-26/121/2017
PLx.271/2017
R A P O R T 
asupra  proiectului de Lege pentru ratificarea Protocolului referitor la amendarea art.50 (a) al Convenţiei privind Aviaţia Civilă Internaţională şi a Protocolului referitor la amendarea art.56 al Convenţiei privind Aviaţia Civilă Internaţională, încheiate şi semnate la Montreal la 6 octombrie 2016

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură a fost sesizată spre dezbatere şi avizare în fond, cu proiectul de Lege pentru ratificarea Protocolului referitor la amendarea art.50 (a) al Convenţiei privind Aviaţia Civilă Internaţională şi a Protocolului referitor la amendarea art.56 al Convenţiei privind Aviaţia Civilă Internaţională, încheiate şi semnate la Montreal la 6 octombrie 2016, transmis cu adresa nr. PLx.271/2017  din 1 septembrie 2017, înregistrat cu nr.4c-26/121/2017 din 5 septembrie 2017.
Potrivit prevederilor art.75 din Constituţia României, Senatul este Camera decizională.
Proiectul de Lege a fost avizat favorabil de Consiliul Legislativ, cu adresa nr.623/02.08.2017.

Comisia pentru politică externă, în ședinta din 13 septembrie 2017 a avizat favorabil proiectul de Lege, aviz cu nr. 4c-13/45/13 septembrie 2017.

Potrivit prevederilor art.61 din Regulamentul Camerei Deputaţilor, republicat, Comisia pentru transporturi şi infrastructură a examinat proiectul de lege în şedinţa din 19 septembrie 2017.
La lucrările comisiei au fost prezenţi 17 deputaţi, din totalul de 19 membri ai Comisiei.

Proiectul de lege are ca obiect de reglementare Protocolul referitor la amendarea art.50 (a) al Convenţiei privind Aviaţia Civilă Internaţională (denumită OACI) şi a Protocolului referitor la amendarea art.56 al Convenţiei privind Aviaţia Civilă Internaţională, încheiate şi semnate la Montreal la 6 octombrie 2016. O dată cu intrarea în vigoare a celor două Protocoale, numărul membrilor Consiliului OACI (organismul de conducere al OACI) se va mări de la 36, în prezent , la 40 de reprezentanţi ai statelor contractante, iar Comisia de Navigaţie Aeriană a OACI va ajunge de la 19 membri, experţi în domeniul aviaţiei civile la 21 de membri.
La dezbaterile comisiei au participat, în calitate de invitaţi, reprezentanți ai Ministerului Transporturilor.
În urma dezbaterilor şi a opiniilor exprimate, membrii Comisiei pentru transporturi şi infrastructură au hotărât, cu unanimitate de voturi, adoptarea proiectului de Lege pentru ratificarea Protocolului referitor la amendarea art.50 (a) al Convenţiei privind Aviaţia Civilă Internaţională şi a Protocolului referitor la amendarea art.56 al Convenţiei privind Aviaţia Civilă Internaţională, încheiate şi semnate la Montreal la 6 octombrie 2016, în forma prezentată de Guvern.
 În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,                                      SECRETAR,

                   Lucian Nicolae Bode                                       Marius Bodea
Expert parlamentar, Ruxandra Chiriac

